Teodors Švānenbergs

Teodoras Švanenbergas (, slapyvardis  'Gulbių kalnas', 1882 m. rugpjūčio 23 d. – 1946 m. vasaris) – lyvių poetas.

 Biografija 
Gimė Lūžnios kaimo Dižbelčių sodyboje Didrikio ir Lyzės šeimoje. Mokėsi Mikeltuornio mokykloje.

1905 m. lapkričio 14 d. pradėjo dirbti Smiltenės pašto ir telegrafo skyriuje. Kaip Latvijos valstybinis tarnautojas, 1919 m. rugpjūčio 21 d. ėmė dirbti Ventspilio pašto ir telegrafo kontoroje. Dirbo telegrafininku ir pašto pareigūnu Murmanske ir Ventspilyje. Susituokė su Ventspilio pastoriaus, vėliau tapusio arkivyskupu, Teodoro Grynbergo giminaite Cecilija Vensberga. Jų šeimoje gimė du sūnūs – Ernestas ir Valteris. T. Švanenbergas darbe pasižymėjo kruopštumu. Jis labai mėgo gamtą ir laisvalaikį mielai leisdavo gimtojo kaimo apylinkių miškuose.

XX a. 3-iajame dešimtmetyje T. Švanenbergo apsakymėliai ir eilėraščiai buvo publikuojami laikraštyje „Līvli“. Šiame laikraštyje išspausdintos aštuonios jo apybraižos, kuriose lyviškai pasakojama apie įvairius buitinius įvykius – išnykusius darbo būdus ir bendrabūvio tradicijas. Eilėraščiuose (jų šeši) atspindėti paprasti žvejų gyvenimo vaizdai. Nedidelės T. Švanenbergo apybraižos savo tematika ir dėstymo konkretumu skiriasi nuo kitų autorių publikacijų ir įneša tam tikrą indėlį į ne itin gausią lyvių literatūrą. T. Švanenbergo eilėraščių įtraukta į poezijos rinkinį „Aš pagausiu tave, menke!“

Teodoras Švanenbergas mirė 1946 m. vasarį Ventspilyje, palaidotas Ventspilio Miško kapinėse.

 Išnašos 

Kategorija:Lyvių asmenybės
Kategorija:Poetai